**Noteikumu projekta „Grozījumi Ministru kabineta** **2006. gada 4. aprīļa noteikumos Nr. 265 „Medicīnisko dokumentu lietvedības kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | [Ārstniecības likuma](http://likumi.lv/doc.php?id=52951) 59.pants  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ministru kabineta 2006. gada 4. aprīļa noteikumu Nr. 265 „Medicīnisko dokumentu lietvedības kārtība” (turpmāk – Noteikumi) 31. punktā ir norādīti Noteikumu pielikumi, kuros minētos uzskaites dokumentus izmanto stacionārās ārstniecības iestādes.

Ņemot vērā, ka Noteikumi tiek papildināti ar jaunu pielikumu (104. pielikums) „Placentas nosūtījums histoloģiskai izmeklēšanai uz BKUS”, kuru paredzēts izmantot stacionārā ārstniecības iestādē, kas nodrošina dzemdību palīdzības pakalpojumu, nepieciešams papildināt Noteikumu 31. punktu ar 104. pielikumu.1. Noteikumu 32 .punktā ir norādīti Noteikumu pielikumi, kuros minētos uzskaites dokumentus izmanto ambulatorās ārstniecības iestādes. Ņemot vērā, ka noteikumu projekta „Grozījumi Ministru kabineta 2006. gada 4. aprīļa noteikumos Nr. 265 „Medicīnisko dokumentu lietvedības kārtība” (turpmāk – Noteikumu projekts) 99. pielikumā paredzēto veidlapu „Nosūtījums uz citoloģisko izmeklēšanu sievietei”(veidlapa Nr. 203/u-1); 101. pielikumā paredzēto veidlapu „Nosūtījums uz dzemdes kakla citoloģisko izmeklēšanu”(veidlapa Nr. 203/u-2); 102. pielikumā paredzēto veidlapu „Nosūtījums uz kolposkopiju, onkologa ginekologa konsultāciju pēc dzemdes kakla vēža skrīninga izmeklējumiem” un 103. pielikumā paredzēto veidlapu „Skrīninga mamogrāfijas rezultāts/nosūtījums uz tālākiem pēc skrīninga izmeklējumiem” izmantos ambulatorās ārstniecības iestādes atbilstoši savam darbības profilam, nepieciešams papildināt Noteikumu 32. punktu ar 99., 101., 102. un 103. pielikumu.
2. Noteikumu 35.4. apakšpunktā ir noteikti pielikumi, kuros minētos dokumentos glabā piecus gadus pēc pēdējā ieraksta, savukārt Noteikumu 35.5. apakšpunktā noteiktajos pielikumos minētos dokumentus glabā desmit gadus pēc pēdējā ieraksta. Šobrīd Noteikumos ir noteikts, ka 90. pielikumā paredzēto veidlapu „Dzemdes kakla citoloģiskā materiāla skrīningtestēšanas karte”, kā arī 99. pielikumā paredzēto veidlapu „Nosūtījums uz citoloģisko izmeklēšanu” (veidlapa Nr. 203/u) glabā piecus gadus pēc pēdējā ieraksta. Atbilstoši ginekologu dzemdību speciālistu ieteikumiem, lai rastu iespēju sekot slimības progresam vai pacienta veselības stāvoklim onkoloģisko slimību gadījumā Noteikumos nepieciešams paredzēt, ka 90. pielikumā noteikto veidlapu „Dzemdes kakla citoloģiskā materiāla skrīningtestēšanas karte”, kā arī 99. pielikumā paredzēto veidlapu „Nosūtījums uz citoloģisko izmeklēšanu sievietei” (veidlapa Nr. 203/u-1) glabā 10 gadus pēc pēdējā ieraksta.
3. Noteikumu projekts paredz veikt grozījumus Noteikumu 30. pielikuma veidlapā „Nosūtījums uz Veselības un darbspēju ārstu valsts komisiju” (veidlapa Nr. 088/u); 35. pielikuma veidlapā „Jaundzimušā attīstības vēsture” (veidlapa 097/u); 39. pielikuma veidlapā „Medicīnas apliecības (veidlapa Nr. (103/u) pasaknis par dzimšanu”; Noteikumu 42. pielikuma veidlapā „Grūtnieces individuālā karte (veidlapa Nr. 111/u”; Noteikumu 90. pielikuma veidlapā „Dzemdes kakla citoloģiskā materiāla skrīninngtestēšanas karte” un Noteikumu 99. pielikuma veidlapā „Nosūtījums uz citoloģisko izmmeklēšanu” (veidlapa Nr. 203/u). Lai nodrošinātu iespēju ārstniecības iestādēm savlaicīgi iegādāties jaunās veidlapas, kā arī izmantot jau iegādātās veidlapas, nepieciešams paredzēt pārejas periodu jaunu veidlapu lietošanas uzsākšanai ārstniecības iestādēs.
4. Noteikumu 30. pielikuma „Nosūtījums uz Veselības un darbspēju ekspertīzes ārstu valsts komisiju” (veidlapa Nr. 088/u) 7. punktā ir paredzēts norādīt pārejošas darbnespējas periodu pēdējo 6 mēnešu laikā pamatslimības dēļ un kopējo ilgumu pēdējo 3 gadu laikā. Veselības ministrijā tika saņemts Latvijas Ģimenes ārstu asociācijas priekšlikums svītrot Noteikumu 30. pielikuma 7. punktā prasību, ka veidlapas aizpildītājam ir jāsniedz informācija par pēdējo 3 gadu laikā izsniegtajām darbnespējas lapām. Veselības un darbspēju ekspertīzes ārstu valsts komisija atbalstīja minēto priekšlikumu, vienlaikus norādot, ka jau šobrīd, izskatot iesniegumus ar lūgumu veikt invaliditātes ekspertīzi, informācijas par personas pārejošas darbnespējas kopējo ilgumu pēdējo 3 gadu laikā norādīšana veidlapā Nr. 088/u „Nosūtījums uz Veselības un darbspēju ekspertīzes ārstu valsts komisiju” netiek izvirzīta kā obligāta prasība. Ņemot vērā minēto, Noteikumu projekts paredz svītrot 30. pielikuma 7. punktā noteikto prasību norādīt informāciju par personas pārejošās darbnespējas kopējo ilgumu trīs gadu laikā.
5. Noteikumu 35. pielikuma „Jaundzimušā attīstības vēsture” (veidlapa Nr.097/u) 72. punktā šobrīd ir jānorāda bērna stāvoklis izrakstoties/pārvedot no stacionāra un 73. punktā – rekomendācijas ģimenes ārstam. Minēto informāciju ir paredzēts norādīt arī 35. pielikuma 2. ieliekamajā lapā Jaundzimušā attīstības vēsturē „XI. Izraksts no dzemdību un jaundzimušā vēstures”, kas tiek sagatavota trijos eksemplāros, vienu no kuriem pievieno jaundzimušā attīstības vēsturei, otru izsniedz pacientei un trešo – ģimenes ārstam. Ņemot vērā minēto, informācija, kas jānorāda 35. pielikuma „Jaundzimušā attīstības vēsture” 72. un 73. punktā dublējas ar informāciju, kuru šobrīd iekļauj arī veidlapas Nr.097/u 2. ieliekamajā lapā „XI. Izraksts no dzemdību un jaundzimušā vēstures”, līdz ar to Noteikumu projekts paredz svītrot veidlapas Nr. 097/u 72. un 73. punktu.
6. Jaundzimušo veselības risku izvērtēšanai Latvijas Neonatalogu biedrība ir rekomendējusi ārstniecības iestādēs lietot Pasaules Veselības organizācijas atzītās „Jaundzimušo intrauterīnās augšanas novērtēšanas līknes”, kuras ir izstrādātas Lielbritānijas un Ziemeļīrijas Apvienotajā Karalistē (UK). Minētās līknes jaundzimušā novērtēšanai Latvijas ārstniecības iestādēs brīvprātīgi jau tiek lietotas vairāk kā gadu un ļauj precīzi noteikt bērna dzimšanas svara atbilstību gestācijas laikam, līdz ar to izvērtējot iespējamos veselības riskus. Atšķirībā no iepriekš ārstniecības iestādēs lietotajām līdzīgām līknēm šīs līknes ir paredzētas arī izteikti priekšlaikus dzimušu bērnu novērtēšanai jau sākot no 23. grūtniecības nedēļas. Pēc šīm līknēm ir iespējams izvērtēt ne tikai dzīvi dzimušu jaundzimušo, bet arī antenatāli un intranatāli bojā gājušu augļu masas atbilstību gestācijas laikam, kas ir svarīgs lielums perinatālās mirstības analīzē.

Ņemot vērā, ka šobrīd līknes jaundzimušo intrauterīnās augšanas novērtēšanai normatīvajos aktos nav paredzētas, lai noteiktu to obligātu pielietošanu visās ārstniecības iestādēs, kurās tiek nodrošināta grūtnieču aprūpe, nepieciešams papildināt Noteikumu 35. pielikumu ar 3. ieliekamo lapu „Jaundzimušo intrauterīnās augšanas novērtēšanas līknes”, kurā ir paredzētas atsevišķas līknes zēnu un meiteņu intrauterīnās augšanas novērtēšanai.1. Noteikumu 39. pielikuma veidlapa Nr. 103/u „II. Medicīnas apliecība par dzimšanu” tiek izsniegta jaundzimušā reģistrācijai dzimtsarakstu iestādē, savukārt 39. pielikuma „I. Medicīnas apliecības (veidlapa Nr. 103/u) pasaknis par dzimšanu” paliek ārstniecības iestādē, un tajā tiek norādīts augstāk minētās apliecības izsniegšanas datums, bet netiek norādīta informācija par apliecības saņemšanu. Medicīnas apliecības par dzimšanu (veidlapa nr. 103/u) saņemšanas apliecinājums (mātes paraksts un tā atšifrējums) šobrīd ir paredzēts Noteikumu 35. pielikuma „Jaundzimušā attīstības vēsture” (veidlapa Nr. 097/u) 77.punktā. Lai ārstniecības iestādē vienkopus ar informāciju par medicīniskās apliecības izsniegšanu saglabātos arī apliecinājums tam, ka izsniegtā apliecība ir saņemta, „I. Medicīnas apliecības (veidlapa Nr. 103/u) pasaknis par dzimšanu” tiek papildināts ar informāciju par apliecības saņemšanu. Savukārt, lai minētā informācija nedublētos ārstniecības iestādes medicīniskajos dokumentos, 35. pielikuma „Jaundzimušā attīstības vēsture” (veidlapa Nr. 097/u) 77.punkts ir svītrojams, jo minētā informācija jau tiks norādīta 39. pielikuma veidlapā „I. Medicīnas apliecības (veidlapa Nr. 103/u) pasaknis par dzimšanu”.
2. Pasaules Veselības organizācijas ekspertu skatījumā Latvijā viens no vadošajiem perinatālās mirstības cēloņiem ir augļa augšanas atpalicība. Šobrīd Noteikumu 42. pielikuma II. daļā „II. Gravidogramma” nav paredzēta procentīļu atzīme, līdz ar ko nav iespējams novērtēt augļa augšanas novirzes no normas. Ņemot vērā minēto, Noteikumu „Gravidogramma” tiek izteikta jaunā redakcijā. Pareizi pielietojot gravidogrammu, ir iespēja agrīni diagnosticēt augļa augšanas patoloģijas un novērst daļu no perinatālās mirstības gadījumiem, kā arī minētās veidlapas ieviešana atvieglos perinatālās mirstības iemeslu analīzi, kas ir būtisks faktors perinatālās mirstības gadījumu skaita mazināšanai Latvijā.
3. Šobrīd Noteikumu 90. pielikuma „Dzemdes kakla citoloģiskā materiāla skrīningtestēšanas karte” citoloģisko atbilžu klasifikācija neatbilst ar 2015. gada 1. janvāri ieviestajai Eiropas kvalitātes vadlīnijās rekomendētajai klasifikācijai. Ņemot vērā minēto, Noteikumu 90. pielikums „Dzemdes kakla citoloģiskā materiāla skrīningtestēšanas karte” tiek izteikts jaunā redakcijā, paredzot citoloģiskā materiāla skrīningtestēšanas kartē atbilstošas izmaiņas, kas nepieciešamas, lai varētu pilnvērtīgi izmantot dokumentāciju un pareizi izprast izmeklējumu rezultātus.

Saskaņā ar Ministru kabineta 2013. gada 17. decembra noteikumu Nr. 1529 „Veselības aprūpes organizēšanas un finansēšanas kārtība” 293. punktā noteikto, personas tiesības saņemt no valsts budžeta līdzekļiem apmaksātus veselības aprūpes pakalpojumus citā ES, EEZ dalībvalstī vai Šveicē apliecina Nacionālā veselības dienesta izsniegti šādi dokumenti:**S 1 veidlapa** „Apliecinājums tiesībām saņemt veselības aprūpi”, kas nodrošina personai tiesības veidlapā norādītajā valstī saņemt šajā valstī garantētos veselības aprūpes pakalpojumus;**S 2 veidlapa** „Apliecinājums tiesībām uz plānveida ārstēšanu”, kas nodrošina tiesības saņemt veidlapā norādīto plānveida veselības aprūpes pakalpojumu veidlapā norādītajā valstī un termiņā;**S 3 veidlapa** „Apliecinājums tiesībām uz ārstēšanu pensionētam pierobežas darbiniekam valstī, kurā iepriekš bija nodarbināts”, kas nodrošina pensionētam pierobežas darbiniekam tiesības pabeigt veidlapā norādīto ārstēšanos veidlapā norādītajā valstī. Ņemot vērā, ka šobrīd Noteikumu 90. un 91. pielikumā ir paredzētas vecā parauga E veidlapas, Noteikumu projekts paredz veikt tehniskus grozījumus minētajos pielikumos, aizstājot E veidlapas ar S veidlapām (Noteikumu projekta 1. 11. un 1. 12.apakšpunkts).1. Šobrīd citoloģisko izmeklējumu veikšanai Noteikumu 99. pielikumā ir paredzēta veidlapa Nr. 203/u „Nosūtījums uz citoloģisko izmeklēšanu”. Noteikumi neparedz speciālu veidlapu, kas būtu izmantojama dzemdes kakla vēža skrīninga nodrošināšanā pēcskrīninga citoloģisko izmeklējumu veikšanai. Tādēļ Noteikumu 99. pielikuma veidlapa Nr. 203/u „Nosūtījums uz citoloģisko izmeklēšanu” tiek izteikta jaunā redakcijā, paredzot 99. pielikumā veidlapu Nr. 203/u-1 „Nosūtījums uz citoloģisko izmeklēšanu sievietei” un 101. pielikumā veidlapu Nr. 203/u-2 „Nosūtījums uz dzemdes kakla citoloģisko izmeklēšanu”. Jaunā veidlapa „Nosūtījums uz dzemdes kakla citoloģisko izmeklēšanu” būs izmantojama dzemdes kakla vēža skrīninga nodrošināšanā pēcskrīninga citoloģisko izmeklējumu veikšanai. Minētā veidlapa tiks izmantota arī kā nosūtījums kolposkopijas izmeklējumu veikšanai saskaņā ar Ministru kabineta 2013. gada 17. decembra noteikumos Nr. 1529 „Veselības aprūpes organizēšanas un finansēšanas kārtība” 7. pielikuma 5. punktā apstiprināto rīcības algoritmu dzemdes kakla vēža citoloģisko izmeklējumu patoloģisku rezultātu gadījumā. Speciālās veidlapas ieviešana būs ērta gan ārstam, gan pacientam, kā arī novērsīs neskaidrības pacientu ārstēšanas un novērošanas algoritmos.
2. Lai mazinātu onkoloģisko slimību izplatību valstī un mirstību no vēža, Latvijā Onkoloģisko slimību kontroles programmas 2009.–2015. gadam (atbalstīta ar Ministru kabineta 2009. gada 29. janvāra rīkojumu Nr. 48) ietvaros 2009. gadā tika uzsākta valsts organizēto un apmaksāto vēža savlaicīgas atklāšanas programmu jeb vēža skrīninga īstenošana. Dzemdes kakla vēža skrīninga programmas ietvaros sievietēm vecumā no 25 līdz 70 gadiem reizi trijos gados tiek izsūtītas individuālas uzaicinājuma vēstules izmeklējumu (ginekoloģiskā apskate, citoloģiskās uztriepes paņemšana un uztriepes citoloģiskais izmeklējums) veikšanai. Savukārt krūts vēža skrīninga programmas ietvaros sievietēm vecumā no 50 līdz 69 gadiem reizi divos gados tiek izsūtītas uzaicinājuma vēstules veikt krūts dziedzeru izmeklējumus ar mamogrāfijas metodi.
3. Ņemot vērā gaidīšanas rindas uz veselības aprūpes pakalpojumiem, Ministru kabineta 2013. gada 17. decembra noteikumu Nr. 1529 „Veselības aprūpes organizēšanas un finansēšanas kārtība” 131.1 punktā ir noteikts, ka ārstniecības iestāde personai, kurai ir nepieciešami pēcskrīninga izmeklējumi, ne vēlāk kā 10 darbdienu laikā no dienas, kad persona vērsusies ārstniecības iestādē, nodrošina onkologa vai hematologa konsultāciju, tādējādi īstenojot „zaļā koridora” principu (iespēju saņemt no valsts budžeta līdzekļiem apmaksātus veselības aprūpes pakalpojumus ātrākos termiņos). Ņemot vērā, ka pacienti ne vienmēr saņem pareizi noformētus nosūtījumus, kas nodrošina iespēju saņemt pēcskrīninga izmeklējumus, nepieciešams skrīninga izmeklējumu rezultātus noformēt uz vienotām veidlapām, kurās var veikt tipveida atzīmes pacientam par turpmāko rīcību un vienlaikus šo veidlapu noformējot kā nosūtījumu turpmāku veselības aprūpes pakalpojumu saņemšanai krūts vēža skrīninga un dzemdes kakla skrīninga gadījumā. Līdz ar to, lai uzlabotu pacientu plūsmu vēža skrīninga programmas ietvaros atrastās patoloģijas tālākai diagnostikai, tādējādi samazinot diagnozes uzstādīšanas laiku un veicinot ātrākas ārstēšanas uzsākšanu, Noteikumos tiek veikti grozījumi, paredzot jaunas standartizētas valsts organizētā vēža skrīninga izmeklējumu atbilžu veidlapas, kas pildītu arī nosūtījuma funkciju uz tālākiem pēcskrīninga izmeklējumiem dzemdes kakla vēža skrīninga un krūts vēža skrīninga programmās (Noteikumu 102. un 103. pielikums). Lai izskaidrotu perinatālu patoloģiju iemeslus, perinatālajā aprūpē ir nepieciešams veikt placentas patoloģiskos izmeklējumus. Būtiska nozīme kvalitatīvu izmeklējumu nodrošināšanai ir placentas primārai apskatei, kā arī klīniskai informācijai, kura tiek sniegta patologam. Lai patologs saņemtu pietiekami detalizētu klīnisko informāciju, kas nepieciešama kvalitatīvu histoloģisko izmeklējumu veikšanai, ginekologiem, dzemdību speciālistiem sadarbojoties ar patologiem, ir izstrādāta jauna veidlapa, kurā ir paredzēts detalizēts nepieciešamās informācijas izklāsts. Minētā veidlapa tiek iekļauta Noteikumos, papildinot tos ar jaunu pielikumu (Nr. 104) „Placentas nosūtījums histoloģiskai izmeklēšanai uz BKUS”.
4. Ņemot vērā, ka Noteikumu projekts paredz jaunu veidlapu (101., 102., 103., 104. pielikums) lietošanu ārstniecības iestādēs, tiek noteikts, ka Noteikumi stājas spēkā 2016. gada 1. martā, kad tiks uzsākta jauno veidlapu lietošana ārstniecības iestādēs.
 |
| 3. | Projekta izstrādē iesaistītās institūcijas | Projekts izstrādāts sadarbībā ar Nacionālo veselības dienestu, Veselības ministrijas Galveno speciālistu onkoloģijā, Veselības ministrijas Galveno speciālistu ginekoloģijā un dzemdniecībā, Latvijas Neonatologu biedrību. **Grozījumi 30. pielikumā veikti, ņemot vērā Latvijas Ģimenes ārstu asociācijas un Veselības un darbspēju ekspertīzes valsts komisijas viedokli.**  |
| 4. | Cita informācija | Noteikumu projekta izpilde tiks nodrošināta Veselības ministrijai piešķirto valsts budžeta līdzekļu ietvaros. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz visām Latvijas Republikas ārstniecības iestādēm. Saskaņā ar Veselības inspekcijas sniegto informāciju uz 2015. gada aprīli Ārstniecības iestāžu reģistrā ir reģistrētas 4788 ārstniecības iestādes.  Noteikumu projekts ietekmēs sievietes vecumā no 50 – 69 gadiem, kurām valsts organizētā krūts vēža skrīninga ietvaros tiks nodrošināti tālāki izmeklējumi, kā arī sievietes vecumā no 25 – 70 gadiem, kurām dzemdes kakla skrīninga ietvaros tiks nodrošināti tālāki izmeklējumi. |
| 2. | Tiesiskā regulējuma ietekme uz tautsaimniecību un administratīvo slogu | 1. Noteikumu papildināšana ar 104. pielikumu „Placentas nosūtījums histoloģiskai izmeklēšanai uz BKUS” neradīs administratīvo slogu ārstniecības iestādēm, ņemot vērā, ka jau šobrīd ārsti nepieciešamības gadījumā nosūta placentu histoloģiskai izmeklēšanai uz BKUS. Jaunizstrādā veidlapa paredz ārstam iespēju izvēlēties un atzīmēt konkrētajai klīniskajai situācijai atbilstošo informāciju, kas jau ir iekļauta veidlapā, tādējādi maksimāli samazinot veidlapas aizpildīšanai nepieciešamo laiku un atvieglojot ārsta darbu.
2. Ņemot vērā, ka jau šobrīd sievietes tiek nosūtītas uz 99., 101., 102. un 103. pielikumā minētajiem izmeklējumiem, Noteikumu 32. punkta papildināšana ar jauniem pielikumiem (99.,101., 102. un 103. pielikums), kuros noteiktās veidlapas ambulatorās ārstniecības iestādes izmanto atbilstoši savam darbības profilam, nepalielinās administratīvo slogu ārstniecības iestādēm, aizpildot minētās veidlapas.
3. Projekta 1.4.apakšpunktā noteiktā pārejas perioda mērķis ir ļaut ārstniecības personām izmantot jau iegādātās medicīnisko dokumentu veidlapas, tādējādi neradot tām papildu izdevumus, kas saistīti ar jau iegādātu medicīnisko dokumentu veidlapu atzīšanu par nederīgiem un jaunu medicīnisko dokumentu iegādi.
4. Svītrojot Noteikumu 30. pielikuma 7. punktā tiesību normu, kas paredz norādīt veidlapā Nr. 088/u „Nosūtījums uz Veselības un darbspēju ekspertīzes ārstu valsts komisiju” informāciju par personai pēdējo 3 gadu periodā noteikto pārejošo darbnespēju, administratīvais slogs ārstniecības iestādēm samazināsies, ņemot vērā, ka samazināsies veidlapā Nr. 088/u „Nosūtījums uz Veselības un darbspēju ekspertīzes ārstu valsts komisiju” norādāmās informācijas apjoms.
5. 72., 73 un 77.punkta svītrošana 35. pielikumā mazinās ārstniecības iestāžu administratīvo slogu, jo turpmāk informācija par bērna stāvokli izrakstoties no stacionāra, kā arī rekomendācijas ģimenes ārstam netiks dublēta, bet tiks norādīta tikai Jaundzimušo attīstības vēsturē ieliekamajā lapā – Izrakstā no dzemdību un jaundzimušā vēstures.
6. Ņemot vērā, ka jaundzimušo intrauterīnās augšanas novērtēšanai paredzētās līknes jau šobrīd tiek lietotas lielākajā daļā ārstniecības iestādēs, Noteikumu 35. pielikuma papildināšana ar 3. ieliekamo lapu Jaundzimušā attīstības vēsturē neradīs papildu slogu lielākajai daļai ārstniecības iestāžu, kurās tiek sniegta dzemdību palīdzība.
7. Izmaiņas 39. pielikumā neietekmēs ārstniecības iestāžu administratīvo slogu, ņemot vērā, ka apliecinājums (mātes paraksts un tā atšifrējums) par Medicīnas apliecības par dzimšanu (veidlapa nr. 103/u) saņemšanu turpmāk tiks paredzēts 39. pielikuma veidlapā „I. Medicīnas apliecības (veidlapa Nr. 103/u) pasaknis par dzimšanu”, bet no Noteikumu 35.pielikuma „Jaundzimušā attīstības vēsture” (veidlapa Nr. 097/u) (Noteikumu 77. punkta) tiks svītrots.
8. Noteikumu 42. pielikuma II. daļas „II. Gravidogramma” un 90. pielikuma izteikšana jaunā redakcijā administratīvo slogu, aizpildot veidlapu, ārstniecības iestādēm neradīs, jo veidlapas tiek aizpildītas jau šobrīd.
9. Noteikumu papildināšana ar 101. pielikumu ārstniecības iestāžu administratīvo slogu nepalielinās, jo jaunās standartizētās veidlapas Nr. 203/u-2 „Nosūtījums uz dzemdes kakla citoloģisko izmeklēšanu” ieviešana atvieglos pēcskrīninga citoloģisko izmeklējumu veikšanu un novērsīs neskaidrības pacientu ārstēšanas un novērošanas algoritmos.
10. Noteikumu papildināšana ar 102. un 103. pielikumu neradīs papildu administratīvo slogu, ņemot vērā, ka jauno veidlapu ieviešana atvieglos ārstam nosūtīšanas uz pēcskrīninga izmeklējumiem noformēšanu, savukārt pacientēm tiks nodrošināta ērtāka un ātrāka nepieciešamā speciālista vai pēcskrīninga izmeklējuma pieejamība.
 |
| 3. | Administratīvo izmaksu monetārs novērtējums | 1. Administratīvo izmaksu samazinājums ārstniecības iestādēm, kuras nodrošina dzemdību palīdzību un aizpilda Noteikumu 35. pielikumā iekļauto veidlapu „Jaundzimušā attīstības vēsture”, turpmāk neaizpildot veidlapas 72., 73. un 77.punktu:

C=(4.6 x 0.08) x (21 x 1000) = 0.368 x 21 000 = **7728** euro***4.6*** *- vidējā stundas darba samaksa 2014.gadā, euro (762,80:165, 58 (vidējais stundu skaits mēnesī));****0.08*** *(~5 min.) – vidējais patērētais laiks stundās aizpildot nosūtījumu;****21*** *~ ārstniecības iestāžu, kuras nodrošina dzemdību palīdzību, skaits;****1000 ~*** *gadā aizpildāmo veidlapu skaits vienai ārstniecības iestādei* 1. Administratīvās izmaksas ārstniecības iestādēm, kuras lietos Noteikumu 101. pielikumā paredzēto veidlapu („Nosūtījums uz dzemdes kakla citoloģisko izmeklēšanu Nr.\_\_ (veidlapa Nr. 203/u-2):

C=(4.6 x 0.05) x (460 x 202)= 0.23 x 92 920 = **21 371,6** euro***4.6*** *- vidējā stundas darba samaksa 2014. gadā, euro (762,80:165, 58 (vidējais stundu skaits mēnesī));****0.05*** *(~3 min.) – vidējais patērētais laiks stundās aizpildot nosūtījumu;****460*** *~ aizpildāmo veidlapu skaits vienā ārstniecības iestādē, kura nosūta pacientes uz valsts apmaksātu dzemdes kakla citoloģisko izmeklējumu;****202*** *– ārstniecības iestāžu skaits, kuras uz š.g. novembri ir noslēgušas līgumu ar Nacionālo veselības dienestu par valsts apmaksātu ginekologa pakalpojumu sniegšanu.*1. Administratīvās izmaksas ārstniecības iestādēm, kuras lietos Noteikumu 102. pielikumā paredzēto veidlapu „Nosūtījums uz kolposkopiju, onkologa ginekologa konsultāciju pēc dzemdes kakla vēža skrīninga izmeklējumiem”:

C=(4,6 x 0.08) x (515 x 97) = 0.368 x 490955 = **18 383,44** euro***4.6*** *- vidējā stundas darba samaksa 2014. gadā, euro (762,80:165, 58 (vidējais stundu skaits mēnesī));****0.08*** *(~5 min.) – vidējais patērētais laiks stundās aizpildot nosūtījumu;****515*** *~ aizpildāmo veidlapu skaits vienā ārstniecības iestādē, ja pieņem, ka uz tālākiem izmeklējumiem tiek nosūtītas visas sievietes, kurām dzemdes kakla vēža skrīninga programmas ietvaros ir veikts dzemdes kakla izmeklējums;****97*** *-**ārstniecības iestāžu, kurās tiek veikts dzemdes kakla vēža skrīninga izmeklējums, skaits.*1. Administratīvās izmaksas ārstniecības iestādēm, kuras lietos Noteikumu 103. pielikumā paredzēto veidlapu „Skrīninga mamogrāfijas rezultāts/nosūtījums uz tālākiem pēc skrīninga izmeklējumiem”:

C=(4.6 x 0.08) x (1176 x 34) =0.368 x 39 984= **14 714** euro***4.6*** *- vidējā stundas darba samaksa 2014. gadā, euro (762,80:165, 58 (vidējais stundu skaits mēnesī));****0.08*** *(~5 min.) – vidējais patērētais laiks stundās aizpildot veidlapu;****1176*** *~ aizpildāmo veidlapu skaits vienā ārstniecības iestādē, ja pieņem, ka uz tālākiem izmeklējumiem tiek nosūtītas visas sievietes, kurām krūts vēža skrīninga programmas ietvaros ir veikta mamogrāfija;****97*** *-**ārstniecības iestāžu, kurās krūts vēža skrīninga programmas ietvaros tiek veikta mamogrāfija.*1. Administratīvās izmaksas ārstniecības iestādēm, kuras nodrošina dzemdību palīdzības sniegšanu un nepieciešamības gadījumā nosūta placentu histoloģiskai izmeklēšanai uz BKUS, aizpildot noteikumu 104. pielikumā paredzēto veidlapu „Placentas nosūtījums histoloģiskai izmeklēšanai uz BKUS”:

C=(4.6 x 0.035) x (40 x 22) =0.161 x 880 = **141, 68** euro***4.6*** *- vidējā stundas darba samaksa 2014. gadā, euro (762,80:165, 58 (vidējais stundu skaits mēnesī));****0.035*** *(~2 min.) – vidējais patērētais laiks stundās aizpildot nosūtījumu;****40*** *~ aizpildāmo veidlapu skaits vienā ārstniecības iestādē, kad placentas tiek nosūtītas uz BKUS histoloģiskai izmeklēšanai.* ***22*** *~**ārstniecības iestāžu, kuras nodrošina dzemdību palīdzību, skaits.*  |
| 4. | Cita informācija | Projekta izpilde tiks nodrošināta esošo budžeta līdzekļu ietvaros. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2015. gada 4. jūnijā Veselības ministrijā notika Noteikumu projekta sabiedriskā apspriede. Informācija par sabiedrisko apspriedi un projekts Veselības ministrijas tīmekļa vietnē [www.vm.gov.lv](http://www.vm.gov.lv/) tika ievietota 2015. gada 19. maijā. Papildus informācija par sabiedrisko apspriedi tika nosūtīta Veselības ministrijas Galvenajam speciālistam onkoloģijā, Veselības ministrijas Galvenajam speciālistam ginekoloģijā un dzemdniecībā, Kolposkopijas biedrības, Rīgas Dzemdību nama Neonatoloģijas nodaļas, sabiedrības ar ierobežotu atbildību „Rīgas Austrumu klīniskā universitātes slimnīca” Diagnostiskās radioloģijas centra un valsts sabiedrības ar ierobežotu atbildību „Paula Stradiņa klīniskā universitātes slimnīca” Diagnostiskās radioloģijas institūta pārstāvjiem. |
| 2. | Sabiedrības līdzdalība projekta izstrādē | Sabiedrības līdzdalības nodrošināšanai tika organizēta sabiedriskā apspriede, kurā piedalījās sabiedrības ar ierobežotu atbildību „Rīgas Austrumu klīniskā universitātes slimnīca” un Rīgas pašvaldības sabiedrības ar ierobežotu atbildību „Rīgas Dzemdību nams” pārstāvji.  |
| 3. | Sabiedrības līdzdalības rezultāti | Sabiedrības pārstāvji atbalsta Noteikumu projekta tālāku virzību bez iebildumiem.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālais veselības dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošo cilvēkresursu ietvaros. |
| 3. | Cita informācija | Nav |

Anotācijas III. sadaļa, IV. sadaļa un V. sadaļa – *projekts šīs jomas neskar*.

Veselības ministrs Guntis Belēvičs

Vīza: Valsts sekretāre Solvita Zvidriņa

11.01.2016 9:26

3196

V.Korņenkova, 67876098

viktorija.kornenkova@vm.gov.lv